Source: https://ispis.sk/judikatura/KSKE/8Sd2/2012
Timestamp: 2020-04-10 05:45:03+00:00
Document Index: 4009095

Matched Legal Cases: ['§ 73', '§ 112', '§ 82', '§ 112', '§ 250', '§ 250', '§ 250', '§ 250', '§ 250', '§ 146', '§ 246', 'súd ', 'súd ', '§ 73', '§ 112', '§ 82', '§ 112']

KSKE 8 Sd 2/2012 - iSpis
iSpis Judikatúra – KSKE 8 Sd 2/2012
KS v Košiciach, dátum 03.04.2012, sp.zn. KSKE 8 Sd 2/2012
§ 73 zákona č. 461/2003 § 112 ods. 4 zákona č. 461/2003 § 82 zákona č. 461/2003 § 112 ods. 1 zákona č. 461/2003 § 250l OSP § 250l ods. 2 OSP § 250a OSP § 250h ods. 2 OSP § 250d ods. 3 OSP § 146 ods. 1 písm. c) OSP § 246c OSP
Súd: Krajský súd Košice Spisová značka: 8Sd/2/2012 Identifikačné číslo súdneho spisu: 7012200032 Dátum vydania rozhodnutia: 04. 04. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7012200032.2
Uznesenie Krajský súd v Košiciach v právnej veci navrhovateľa: R. E., F.. XX.XX.XXXX, T. G. XX, XXX XX P., proti odporkyni: Sociálna poisťovňa, ústredie Bratislava, K.. XX. I. Č.. X, XXX XX T., o preskúmanie rozhodnutia č. XXX XXX XXXX X zo dňa 09.08.2011 v konaní o invalidnom dôchodku, takto
Odporkyňa napadnutým rozhodnutím č. XXX XXX XXXX X zo dňa 09.08.2011 v zmysle ustanovení § 73, § 112 ods. 4, 6 a § 82 zákona č. 461/2003 Z. z. o sociálnom poistení v znení neskorších predpisov (ďalej len zákon o sociálnom poistení ) znížila navrhovateľovi sumu invalidného dôchodku odo dňa 10.09.2011 na 127,50 eur mesačne.
Včas podaným opravným prostriedkom zo dňa 06.09.2011, odoslaným na poštovú prepravu dňa 14.09.2011, navrhovateľ namietal lekársky posudok zo dňa 27.06.2011 a domáhal sa opätovného prešetrenia svojho zdravotného stavu. Udal, že jeho zdravotný stav sa nezlepšil, dokonca zhoršil, pričom poukázal i na problémy zamestnať sa pri svojom zdravotnom postihnutí.
Odporkyňa po podaní opravného prostriedku zo strany navrhovateľa preskúmala napadnuté rozhodnutie a zmenovým rozhodnutím č. XXX XXX XXXX X zo dňa 26.01.2012 podľa § 112 ods. 1 zákona o sociálnom poistení zrušila rozhodnutie odporkyne č. XXX XXX XXXX X z 09.08.2011 o znížení sumy invalidného dôchodku navrhovateľa odo dňa 10.09.2011 a súčasne rozhodla, že od 10.09.2011 bude pokračovať vo výplate invalidného dôchodku navrhovateľa v sume 137,60 eur mesačne.
Navrhovateľ následne na pojednávaní Krajského súdu v Košiciach, nariadenom na deň 04.04.2012, výslovne prehlásil, že svoj návrh berie späť a že navrhuje konanie zastaviť.
Poznamenal, že nerátal s tým, že bude musieť ísť na piatu operácie a že za daného stavu bude vhodnejšie, ak po zrealizovaní operácie spolu s novými lekárskymi správami odporkyňu opätovne požiada o zvýšenie percentuálnej miery poklesu schopnosti vykonávať zárobkovú činnosť.